บาทเปิด 32.39/40 บาทต่อดอลล่าร์
เงินบาทเปิด 32.39/40 คาดวันนี้แกว่งกรอบ มองกรอบ 32.36-32.44
23 เม.ย. 2558

เงินบาทเปิด 32.39/40 คาดวันนี้แกว่งกรอบ มองกรอบ 32.36-32.44
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 32.39/40 บาท/ดอลลาร์ อ่อนค่าลงจากช่วงเย็นวานนี้ที่ปิดตลาดที่ระดับ 32.35/37 บาท/ดอลลาร์
วันนี้คาดว่าเงินบาทคงแกว่งในกรอบแคบๆ ขณะที่แรงขายดอลลาร์ยังมีต่อเนื่องตั้งแต่ต้นสัปดาห์ ปัจจัยที่จะมีผลต่อการเคลื่อนไหวของค่าเงินในสัปดาห์น่าจะมาจาก flow เป็นหลัก เพราะปัจจัยสำคัญที่แท้จริงแล้วตลาดรอติดตามผลการประชุมคณะกรรมการนโยบายการเงิน(กนง.) และการประชุมคณะกรรมการกำหนดนโยบายการเงินของธนาคารกลางสหรัฐ(FOMC) ในสัปดาห์หน้ามากกว่า
"วันนี้บาทคงไม่ขยับมาก แรงขาย(ดอลลาร์)ยังมีต่อเนื่องมาตั้งแต่ต้นสัปดาห์ แต่ก็ลงไปไม่ได้ เลยดีดกลับขึ้นมา" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 32.36-32.44 บาท/ดอลลาร์